**Κόνιτσα 21/09/2021**

**ΔΕΛΤΙΟ ΤΥΠΟΥ**

**Διοργάνωση Διημερίδας του Ελληνικού Δικτύου Πόλεων με Ποτάμια στην Κόνιτσα.**

O Δήμος Κόνιτσας θα φιλοξενήσει τις εργασίες διημερίδας με θέμα: «EKEI ΠΟΥ ΣΜΙΓΟΥΝ ΤΑ ΝΕΡΑ ΜΕ ΤΑ ΓΕΦΥΡΙΑ» στην αίθουσα εκδηλώσεων του Δημαρχείου Κόνιτσας στις 24 και 25 Σεπτεμβρίου 2021.

Η διημερίδα είναι συνδιοργάνωση του Δήμου Κόνιτσας, του Ελληνικού Δικτύου Πόλεων με Ποτάμια, της ΚΕΔΕ, της Πολυτεχνικής Σχολή του ΑΠΘ και του Δικτύου Δήμων Περιοχής Πίνδου.

Η θεματολογία της διημερίδας φέρνει κοντά καταξιωμένους, εξαίρετους στον τομέα τους επιστήμονες που θα αναπτύξουν θέματα σχετικά με τις παρακάτω θεματικές ενότητες:

**1η Θεματική   Ενότητα: Ποτάμια οικοσυστήματα, υδρογεωλογία και βιοποικιλότητα,**

**2η Θεματική   Ενότητα: Προστασία, ανάδειξη και ορθή αξιοποίηση ποτάμιων οικοσυστημάτων,**

**3η Θεματική   Ενότητα: Πέτρινα Τοξωτά Γεφύρια και**

**4η Θεματική   Ενότητα: Αθλητικές δραστηριότητες στα ποτάμια της Κόνιτσας.**

Παράλληλα θα πραγματοποιηθεί και σεμινάριο υπό την εποπτεία της Πολυτεχνικής Σχολής του ΑΠΘ με θέμα «Χρήση νέων μεθοδολογιών στην αποκατάσταση πέτρινων τοξοτών γεφυριών» για περιορισμένο αριθμό Πολιτικών Μηχανικών.

Η εν λόγω διημερίδα τελεί υπό την αιγίδα του Υπουργείου Περιβάλλοντος και Ενέργειας και οι εργασίες θα ξεκινήσουν την Παρασκευή 24/09/2021 στις 15:00. Θα τηρηθούν αυστηρά όλα τα μέτρα που προβλέπονται λόγω της Πανδημίας.

Από το Γραφείο Δημάρχου